"რუსული ფარსი"
ვლადიმერ პუტინის კანდიდატურის წამოყენება პრეზიდენტის თანამდებობაზე და მედვედევის გაპრემიერება რუსეთში არავის უკვირს
რუსეთის ლიდერებმა ძალაუფლების კონსოლიდაციას მედია საშუალებებზე კონტროლის დაწესებით მიაღწიეს. პოლიტიკური მიმომხილველები რუსეთში აცხადებენ, რომ მომავალ წელს ვლადიმერ პუტინის კანდიდატურის წამოყენება პრეზიდენტის თანამდებობაზე და მედვედევის გაპრემიერება მათთვის მოულოდნელი არ ყოფილა. კოლუმბიის უნივერსიტეტში რუსეთის პოლიტიკის ექსპერტის რობერტ ლიგვოლდის განცხადებით: რუსი ანალიტიკოსები თვლიან, რომ პუტინსა და მედვედევს შორის თანამდებობის გაცვლამ მომავალი წლის მარტში დაგეგმილი არჩევნები ფარსად გადააქცია. როგორც კარნეგის მშვიდობის საერთაშორისო ფონდის ექსპერტი მეთიუ როჯანსკი აცხადებს: ანალიტიკოსები წლების მანძილზე ამტკიცებდნენ, რომ რუსეთის ლიდერებმა ძალაუფლების კონსოლიდაციას მედია საშუალებებზე კონტროლის დაწესებით მიაღწიეს. ამის გამო, ამ არჩევნებში პუტინის გამარჯვება ეჭვს არ იწვევს და 6 წლის შემდეგაც ალბათ იგივე განმეორდება. თუ მართლაც ასე მოხდა, ვლადიმერ პუტინს ხელისუფლების სათავეში ყოფნა 2024 წლამდე გარანტირებული აქვს. როგორც მეთიუ როჯანსკი ამბობს: პოლიტოლოგების საერთო აზრით, პუტინი რუსეთში უდიდესი პოპულარობით სარგებლობს. თუმცა, როგორც რობერტ ლიგვოლდი აცხადებს, იმავეს ვერ ვიტყვით რუსეთის მთავრობაზე: სხვა ექსპერტების მსგავსად, მეთიუ როჯანსკიც მიიჩნევს, რომ ორივე ლიდერი ერთ გუნდში თამაშობს. მისი თქმით: ანალიტიკოსების აზრით, პუტინ-მედვედევის ტანდემს რთულ პრობლემებთან მოუწევს გამკლავება. ეს არის ქვეყნის მოდერნიზაცია, კორუფციასთან ბრძოლა და პოლიტიკური სისტემის რეფორმირება. თუმცა რამდენად მოახერხებენ ისინი ამ პრობლემებთან გამკლავებას სხვა საკითხია, რადგან წარსულში მათ ამ მხრივ ვერაფრით გამოიჩინეს თავი.